De hemmelige møder bliver også kaldt 'betænkelige' af Jørgen Albæk Jensen, der er professor i jura på Aarhus Universitet og ekspert i forvaltningsret.

- Det behøver ikke at være odiøst. Men regeringen burde vide, at den slags møder foregår, fordi man kan begynde at gisne om, hvad der bliver snakket om. Er det her en statshandling, så skal ministeren inddrages. Det er det måske ikke, men vi kan være relativt tæt på. Man kan meget vel tænke, at der foregår noget, som falder ind under begrebet statshandlinger. Derfor ville det være oplagt at orientere ministeren, siger Jørgen Albæk Jensen til OLFI.

Forsvaret afviser kritik

I et skriftligt svar til P1 Orientering skriver Forsvaret, at der er ikke tale om en loge eller noget andet, der kan lyde fordækt og mistænkeligt.

- Der er tale om en sammenkomst med middag med venner, kollegaer og bekendtskaber. Ligesom der ikke er gjort forsøg på at gøre det hemmeligt. Der er derfor således heller ikke tale om en orientering om konkrete eller fortrolige forhold til HKH Kronprins Frederik fra Forsvarets side, lyder det.

Her påpeger man samtidig, at forsvarchef Bjørn Ingemann Bisserup ikke har stået for middagene.

K: Kronprinsen må mødes med dem, han ønsker

Forsvarsudvalgets formand, Naser Khader (K) ser ikke noget problem i, at kronprinsen mødes privat med topfolk i Forsvaret: